kardosdrur/scandi-wiki huggingface dataset:
Bornholmermalerne

Malere med tilknytning til Bornholm kaldes ofte populært for bornholmermalerne eller bornholmerskolen. Betegnelserne dækker bredt kunstnere med et forhold til øen for kortere eller længere perioder, hvor de har arbejdet på Bornholm og Christiansø.

I slutningen af 1800-tallet havde kunstnere som Otto Haslund, Georg Emil Liebert, og Johannes Herman Brandt hentet inspiration på øen. I begyndelsen af 1900-tallet var det malere som Kristian Zahrtmann, Edvard Weie, Karl Isakson, Olaf Rude, Niels Lergaard, Oluf Høst, Claus Johansen, Paul Høm, Niels Østergaard og Poul Stoltze. Mange kendte hinanden fra elevtiden på Kunstnernes Frie Studieskoler, 'Kristian Zahrtmanns malerskole'.

Claus Johansen indgik aldrig som medlem af en sammentømret kunstnerkreds på Bornholm.

De var inspireret af fransk maleri, navnlig kunstnere som Cézanne, Matisse, Picasso og Braque og fik derved betydning for udviklingen af dansk malerkunst.

Galleri

Referencer

Litteratur 
 Kunstnerkoloniernes Danmark, 159 sider, 2007. Tekster af Elisabeth Fabritius med flere. Om Skagensmalerne, Fynbomalerne, Bornholmermalerne og Odsherredsmalerne.

Eksterne henvisninger 
 "Bornholmerskolen" fra Bornholms-Kunstmuseum.dk
 Billedserie hos Google Art Project fra Bornholms Kunstmuseum



Malere fra Danmark
Kunstnersammenslutninger fra Danmark
Malerne
Talus Taylor

Talus Taylor, (1933 - 19. februar 2015 ) var en amerikansk børnebogsforfatter. Sammen med sin fransk-fødte hustru Annette Tison skabte han Barbapapa. Navnet er inspireret af det franske Barbe à papa, (på dansk Candyfloss). Den første Barbapapa bog blev udgivet i 1970 og deres bøger er oversat til mindst 30 sprog.

Referencer 

Forfattere fra USA
Personer fra San Francisco
Børnebogsforfattere fra USA
Mandlige forfattere i det 20. århundrede
Frontier Airlines

Frontier Airlines er et lavprisflyselskab med hovedsæde i Denver i staten Colorado i USA. Frontier Airlines blev etableret i 1994. Selskabet flyver til 74 destinationer i USA, Costa Rica, Den Dominikanske Republik, Jamaica og Mexico. Selskabet er kendetegnet ved, at der i halen af flyet altid er afbildet en dyreart, og selskabets motto (slogan) er "A Whole Different Animal" ("Et helt andet dyr").

Frontier Airlines flåde omfatter Airbusfly af forskellige størrelser.

Eksterne henvisninger 
 Frotiers hjemmesidee 

Flyselskaber fra USA
Etableret i 1994
Luftfart i Colorado
Maurice Rollinat

Maurice Rollinat (født 29. december 1846 i Châteauroux, død 26. oktober 1903) var en fransk poet.

Bibliografi (udvalg) 

 Dans les Brandes, (1877)
 Les névroses, (1883)
 L'abîme, (1886)
 Les apparitions, (1896) (?)
 La nature, (1892)
 Le livre de la nature, (1893)
 Paysages et paysans, (1899)
 Ruminations. Proses d'un solitaire, (postumt 1903)

Eksterne henvisninger 
 "Den levande begravnes kval" - "Maurice Rollinat. Med fem tolkningar av skaldens dikter. Till svenskan av Sigrid Elmblad." (Artikel om Rollinat og fem digte oversat til svensk på retrogarde.org)
 Biografi og flere digte (Fransk)
 Et udvalg af hans vers  (Fransk)

Digtere fra Frankrig
Personer fra Châteauroux
UEFA Super Cup 2014

UEFA Super Cup 2014 var den 39. udgave af UEFA Super Cup. Kampen blev spillet imellem vinderne af UEFA Champions League 2013-14, Real Madrid og vinderne af UEFA Europa League  2013-14, Sevilla på Cardiff City Stadium i Cardiff den 12. august 2014.

Real Madrid vandt kampen 2-0, for at sikre sig deres anden Super Cup titel. Begge mål blev scoret af Cristiano Ronaldo.

Stadion 
Cardiff City Stadium blev udnævnt som vært, den 30. juni 2012. Dette blev første gang at Super Cup spilles i Wales.

Kampen

Detaljer 

UEFA Super Cup
Jernbanemuseum

Et jernbanemuseum er et museum, der samler og udstiller effekter med relation til jernbaner, f.eks. lokomotiver, jernbanevogne, arbejdskøretøjer, redskaber, signaler, skilte, modeltog og billeder. Alt afhængig af museet vil fokus typisk være på et bestemt land, egn eller jernbane.

Et jernbanemuseums samlinger fremvises i form af permanente udstillinger i remiser eller andre haller, hvor der også kan arrangeres særudstillinger. Typisk vil der desuden være salg af souvenirs, bøger mv., ligesom nogle museer har cafeterier eller lignende. Et jernbanemuseum kan også have stationsbygninger eller stationsmiljøer, der viser hvordan indretning, personale og rejsende tog sig ud på en bestemt tid, og hvordan arbejdet foregik før i tiden. Andre indslag kan være modeljernbaneanlæg og minitog.

I tilslutning til museet kan der være kørsel med veterantog, enten på egne spor eller andres. Alternativt kan en veteranbane have en udstilling i tilslutning til dens egentlige aktivitet med kørsel og opbevaring af historiske tog. Modsat findes der dog også jernbanemuseer, der slet ikke har nogle tog, men som udstiller andre jernbaneeffekter.

Danske jernbanemuseer 
 Bornholms Jernbanemuseum
 Danmarks Jernbanemuseum
 Djurslands Jernbanemuseum
 Midt- og Vestjyllands Jernbanemuseum
 Museumsbanen Maribo-Bandholm

Eksterne henvisninger 

Jernbanemuseer
Amt Burg-Sankt Michaelisdonn

Amt Burg-Sankt Michaelisdonn er et amt i det nordlige Tyskland, beliggende under Kreis Dithmarschen. Kreis Ditmarschen ligger i delstaten Slesvig-Holsten. Administration er beliggende i byen Burg.

Amtet blev oprettet 1. januar 2008 af kommunerne i de tidligere amter Kirchspielslandgemeinde Burg-Süderhastedt og Kirchspielslandgemeinde Eddelak-Sankt Michaelisdonn.

Kommuner i amtet 
 Averlak
 Brickeln
 Buchholz
 Burg (Dithmarschen)
 Dingen
 Eddelak
 Eggstedt
 Frestedt
 Großenrade
 Hochdonn
 Kuden
 Quickborn
 Sankt Michaelisdonn
 Süderhastedt

Eksterne kilder/henvisninger 

 Amt Burg-Sankt Michaelisdonn 
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Burg-Sankt Michaelisdonn
Thurnham Castle

Thurnham Castle eller Godard's Castle var et middelalderslot nord for landsbyen Thurnham, 5 km nordøst for Maidstone i Kent. Slottet er nu ruin.

Fæstningsværket blev bygget i 1100-tallet i flintesten af Robert de Thurnham under Henrik 2.'s regering på en bakke på kanten af North Downs. Der står stadig omkring 3 meter af bailey-muren, der var med til at omkranse et området på omtrent en kvart acre (ca. 1.000 m2). Der er ikke synlige sten fra den store motte.

I 1100-tallet tilhørte fæstningen familien Say og senere de Thurnhams. Stephen og Robert de Thurnham var på korstog med Richard Løvehjerte og blev nogle af hans betroede mænd. Robert fik kommandoen over den engelske flåde og blev guvernør på Cypern. Hans bror Stephen fik æren af at eskortere dronningemoderen. En kilde antyder, at Robert de Thurnham aldrig kom tilbage fra korstogene, og at slottet blev forladt og forfaldt. Et charter fra 1215 omtaler jorden inden for borgens mure. Det kan indikere, at den allerede lå i ruiner på det tidspunkt. Ruinerne blev ellers først omtalt i 1800-tallet.

Området er købt af Kent County Council og er med i White Horse Millennium wood og Country Park Project. Buskads og planter er fjernet fra en stor del af stedet, så offentligheden kan få adgang.

Se også 
 Liste over borge og slotte i England

Referencer 
 Fry, Plantagenet Somerset, The David & Charles Book of Castles, David & Charles, 1980.

Eksterne henvisninger 
 History of Thurnham

Slotte i Kent
Brickeln

Brickeln er en by og kommune i det nordlige Tyskland, beliggende i Amt Burg-Sankt Michaelisdonn under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Vejbyen Brickeln ligger ved Landesstraße 140 mellem Quickborn og Burg (Dithmarschen).

Nabokommuner 
Nabokommuner er (med uret fra nord) Großenrade, Burg (Dithmarschen), Buchholz og Quickborn (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Buchholz (Dithmarschen)

Buchholz er en by og kommune i det nordlige Tyskland, beliggende i Amt Burg-Sankt Michaelisdonn under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen ligger ved Landesstraße 139 mellem Kuden og Burg i Dithmarschen.

Nabokommuner 
Nabokommuner er (med uret fra nord) kommunerne Quickborn, Brickeln og Burg (Dithmarschen) (alle i Kreis Dithmarschen), Ecklak (i Kreis Steinburg) samt Kuden (i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Burg (Dithmarschen)

Burg er en by og kommune i det nordlige Tyskland og samtidig administrationssted for Amt Burg-Sankt Michaelisdonn, beliggende under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 

Burg ligger på grænsen mellem Dithmarscher Geest og Wilstermarsken og er præget af de to forskellige landskaber. Gestdelen er ret bakket og skovbevokset. Højeste punkt er det 65 meter høje Wulffsboom som også kaldes Hamberg. Nedenfor op til 35 meter skråninger fra en tidligere klintkant, støder Wilstermarsch til. Den er flad rig på moser men skovfattig, og ligger delvist under havet overflade. Nord-Ostsee-Kanal passerer gennem landskabet.

Nabokommuner 
Nabokommuner er (med uret fra nord) Brickeln og Hochdonn (begge i Kreis Dithmarschen), Gribbohm, Vaale, Bokhorst (Exklave) og Aebtissinwisch (alle i Kreis Steinburg) samt Buchholz (Kreis Dithmarschen).

Eksterne kilder/henvisninger 

 Kommunens websted
 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Bandim Health Project

Bandim Health Project forsker i at forbedre folkesundheden i et af verdens fattigste lande, Guinea-Bissau i Vestafrika.

Projektets forskning bygger på et unikt overvågnings- og registreringssystem af mere end 100.000 mennesker i seks forstæder til hovedstaden Bissau og 182 mindre områder i landdistrikterne. Blandt disse mennesker bliver fødsler, dødsfald, sygdom, hospitalsindlæggelser, vaccinationer og amning fulgt med særligt fokus på kvinderne og børnene.

Bandim Health Project er medlem af INDEPTH, som er en sammenslutningen af sundhedsforskningsinstitutioner i Afrika, Asien og Oceanien.

Historie 
Bandim Health Project blev grundlagt i 1978 af . Projektet er et samarbejde mellem sundhedsministeriet i Guinea-Bissau og Statens Serum Institut i Danmark. Desuden samarbejder projektet med forskere fra både Syddansk-, Københavns- og Aarhus Universitet.

I 2012 finasierede Danmarks Grundforskningsfond etableringen af Forskningscenter for Vitaminer og Vacciner, CVIVA. Centeret skal styrke forskningen i uspecifikke effekter af vacciner, som blev opdaget af forskerne på Bandim Health Project.

Forskerne på Bandim Health Projekt har udgivet over 700 videnskabelige artikler. Medarbejdere på projektet har siden starten i 1978 til sammen opnået mere end 40 Phd- eller doktorgrader og 13 kandidatgrader i global sundhed.

Forskning 
Bandim Health Project forsker i folkesundhed med fokus på kvinder og børn inden for følgende områder:

 Vacciner, både den specifikke beskyttelse mod en given sygdom, men i særdeleshed deres mulige uspecifikke effekter på sygelighed og dødelighed.
 Andre sundhedsinterventioner, blandt andre vurdering af den samlede indvirkning på dødeligheden af nye tiltag eller ændringer i eksisterende politikker.
 Infektionssygdomme, for eksempel mæslinger, diarré, rotavirus, luftvejsinfektioner, malaria, HIV og tuberkulose.
 Ernæring, blandt andet vitamintilskud og amning.
 Humanitær bistand

Vigtige resultater 
På Bandim Health Project opdagede man, at en ny mæslingevaccine, som blev brugt i udviklingslandene, var forbundet med en fordobling i dødeligheden blandt piger i forhold til den vaccine man brugte tidligere. Dette førte til at vaccinen blev trukket tilbage. Var det ikke sket, ville det have betydet mindst en halv million flere dødsfald blandt piger i Afrika om året.

Organisation 
Peter Aaby er leder af Bandim Health Project, mens Amabelia Rodrigues er national forskningskoordinator.

Bandim Health Project ligger i Guinea-Bissau, men har også en lille afdeling på Statens Serum Institut i København, hvor Christine Stabell Benn er daglig leder. Projektet er også tilknyttet Syddansk Universitet, hvor Peter Aaby er adjungeret professor og Christine Stabell Benn er professor i global sundhed.

Se også 
 Uspecifikke effekter af vacciner
 
 Statens Serum Institut

Referencer

Eksterne henvisninger 
 Officiel hjemmeside
 Forskningscenter for Vitaminer og Vacciner 
 Statens Serum Institut

Organisationer fra Danmark
Forskningsinstitutioner i Danmark
Digitalt selvforsvar

Digitalt selvforsvar dækker over de digitale værktøjer, som individer kan bruge for at beskytte sig selv mod den stigende digitale overvågning fra såvel kommercielle virksomheder som stater og opnår privacy, det vil sige selv bestemme hvem der ved hvad om en hvornår.

Begrebet blev første gang brugt på dansk i 2012 med udgivelsen af Pernille Tranbergs bog Fake It (Peoples Press) i Danmark.

Se også 
 Anonymitet

It-sikkerhed
Privatliv
Selvforsvar
Papaverin

Papaverin er en kemisk forbindelse med en krampestillende effekt (spasmolytikum) som giver afslapnings effekter på glat muskulatur, såsom blære og tarm. 
På grund af disse egenskaber, anvendes det som medicin for erektionsproblemer.

Kemisk er papaverin et alkaloid ekstraheret fra opium, men har narkotiske egenskaber.

Lægemidler
Dingen

Dingen er en by og kommune i det nordlige Tyskland, beliggende i Amt Burg-Sankt Michaelisdonn under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen Dingen ligger omkring halvejs mellem Sankt Michaelisdonn og Brunsbüttel ved Landesstraße 138 nord for Eddelak. Kommunen består ud over selve Dingen, af landsbyerne Dingerdonn, Friedrichshof, Kämpenberg og Sandhayn.

Nabokommuner 
Nabokommuner er (med uret fra nord) Sankt Michaelisdonn, Quickborn, Kuden, Eddelak, Ramhusen og Volsemenhusen (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Frederik Børm

Frederik Børm (født 12. august 1988) er en dansk håndboldspiller, der spiller i den norske klub ØIF Arendal. Frederik Børm blev tilknyttet ØIF Arendal i forbindelse med sæsonen 2021-2022.

Karriere 
Frederik Børm har spillet for en række andre danske håndboldklubber heriblandt Århus Håndbold, SønderjyskE Håndbold, Skjern Håndbold, KIF Kolding, Nordsjælland Håndbold, Viborg Håndbold Klub, BSV og Stoholm Håndbold. Han har også spillet i udlandet først i Frankrig for Istres Provence Handball i slutningen af deres 2020-2021 sæson og senere for det norske hold ØIF Arendal fra sæsonen 2021/2022.

Referencer

Eksterne henvisninger 
 : Aarhus Håndbold spillere 
 

Håndboldspillere fra Danmark
Håndboldspillere fra Bjerringbro-Silkeborg
Håndboldspillere fra Viborg HK
Håndboldspillere fra Nordsjælland Håndbold
Håndboldspillere fra Skjern Håndbold
Håndboldspillere fra SønderjyskE Håndbold
Preben Hornung (film)

Preben Hornung er en film instrueret af Hans-Henrik Jørgensen efter eget manuskript.

Handling 
To film om billedkunstneren Preben Hornung. I starten af Hans-Henrik Jørgensens debutfilm cykler kunstneren gennem byen med et lærred spændt på ryggen. I den følgende scene slagtes en ko. Filmen opererer med ekspressive sammenstillinger af situationer og motiver, lyde og musik, kunstneriske idéer og byens virkelighed. Alt sammen i et forsøg på at give et signalement af de impulser, der løber sammen i Hornungs kunst. Byens metal og lys. Naturens farver, rytmer og strukturer. I »Glasmosaik« af Tue Ritzau fortæller Preben Hornung om den store udsmykningsopgave, han i 1956-58 lavede til De Danske Sukkerfabrikkers hovedsæde i København. Filmen søger i sin form at afspejle, hvordan linievirkninger fra det omgivende havneareal inspirerede til kompositionen med 5.000 stykker kulørt glas.

Referencer

Eksterne henvisninger 
 

Danske film fra 1969
Dokumentarfilm fra Danmark
Uspecifikke effekter af vacciner

Uspecifikke effekter af vacciner er betegnelse for de effekter, som rækker ud over den specifikke beskyttelse mod den eller de sygdomme, som en vaccine er designet til at beskytte imod. Uspecifikke effekter kan være meget positive, og yde beskyttelse mod andre sygdomme, men kan også være negative og medføre større modtagelighed overfor andre sygdomme. Dette afhænger af både vaccinetypen og barnets køn.

Alle de levende vacciner, som er blevet studeret indtil nu (BCG-vaccine, mæslingevaccine, oral poliovaccine og koppevaccine), har positive effekter og reducerer dødeligheden mere end beskyttelsen mod den specifikke sygdom kan forklare.

De inaktive vacciner (DTP-vaccine, hepatitis B-vaccine, inaktiveret poliovaccine) kan derimod have negative effekter og øge den samlede dødelighed, selvom de beskytter mod målsygdommene.

Disse effekter varer mindst frem til en anden vaccine bliver givet. De uspecifikke effekter påvirker den samlede dødelighed og sygelighed signifikant og har vist sig i nogle tilfælde at være større end effekten af de specifikke effekter.

De uspecifikke effekter skal ikke forveksles med bivirkninger af vacciner, som for eksempel feber, hovedpine eller kløe. I stedet giver de uspecifikke effekter sig udtryk i en generel styrkelse eller svækkelse af immunforsvaret.

Det vurderes, at omkring to en halv million børnedødsfald ville kunne undgås i lavtindkomstlande hvert år, hvis de uspecifikke effekter af vacciner blev taget med i overvejelserne, når man planlagde vaccinationsprogrammerne.

Uspecifikke effekter i Danmark 
Det meste forskning i uspecifikke effekter af vacciner er foregået i lavindkomstlande, men de uspecifikke effekter af vacciner ses også i Danmark. Således er den levende mæslinge-fåresyge-røde hunde-vaccine (MFR) forbundet med lavere risiko for at blive indlagt med infektionssygdomme, særligt lungebetændelser, og den beskytter specifikt mod en vigtig årsag til lungebetændelser hos de mindste børn, nemlig respiratorisk syncytialvirus (RSV).

Historiske studier af koppevaccinen og BCG-vaccinen, der nu ikke længere bruges i Danmark, har også vist uspecifikke gavnlige effekter af disse vacciner overfor hospitalsindlæggelser med infektioner, lymfekræft og astma.

Se også 
 Bandim Health Project
 mRNA-vaccine

Referencer

Eksterne henvisninger 
 Bandim Health Project
 Forskningscenter for Vitaminer og Vacciner 
 Calmette-studiet, som undersøger uspecifikke effekter i Danmark.

Forskning
Vaccination
Immunologi
Eddelak

Eddelak er en by og kommune i det nordlige Tyskland, beliggende i Amt Burg-Sankt Michaelisdonn under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Ud over Eddelak, ligger landsbyerne Behmhusen, Theeberg og Warferdonn i kommunen.

Nabokommuner 
Nabokommuner er (med uret fra nord) kommunerne Dingen, Kuden og Averlak, byen Brunsbüttel samt kommunen Ramhusen (alle i Kreis Dithmarschen).

Eksterne kilder/henvisninger 

 Kommunens side på amtets websted. 
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Fu Jen katolske universitet

Fu Jen katolske universitet (FJU eller forkortet Fu Jen, forenklet kinesisk: 輔仁大學; pinyin: Fǔrén Dàxué), er et privat universitet i Ny Taipei, Taiwan, oprindeligt grundlagt i Beijing i 1925 af Den Hellige Stol. Fu Jen er det ældste jesuitiske universitet i den kinesisketalende verden og kendt for sine nære bånd til Den romerske kurie. Fu Jen er opkaldt efter det kinesiske skriftegn Fu Jen, der betyder "bistand" og "godgørenhed".

Fu Jen er den ældste katolske og Jesuit-tilknyttede universitet i den kinesisk-talende verden. Universitetet består af 12 colleges, dets tværnationale fælles master-program "MGEM" blev rangeret 19. globalt af Financial Times i 2020. I øjeblikket er universitetet blevet rangeret som top 300 af Times Higher Education Impact Ranking, top 100 i teologi og top 500 inden for humaniora og medicin efter QS World University Rankings.

Fu Jen er også vært for en  A&HCI-journal.

Historie 
Universitetets første rektor (1925-1927) var den amerikanske missionær George Barry O'Toole. Han blev efterfulgt af Chen Yuan (陳垣), en kinesisk protestant, der universitetets rektor indtil den kinesiske regering lukkede det i 1952.

Tidslinje 
1925-1952: Katolske universitet i Beijing, Kina
1961-: Fu Jen katolske universitet, Taiwan

Colleges 

Breve
Kunst
Kommunikation
Uddannelse
Medicin
Videnskab og ingeniør
Fremmedsprog
Menneskelig Økologi
Mode og tekstiler
Lov
Samfundsvidenskab
Ledelse

Biblioteker 
Kungpos mindesbibliotek
Schuttes mindesbibliotek
Fahys mindesbibliotek
Paul Kardinal Shans bibliotek
Teologisk bibliotek

Lederskab

Referencer

Eksterne henvisninger 

Kinesisk Hjemmeside  

Universiteter i Taiwan
Ny Taipei
Eggstedt

Eggstedt er en by og kommune i det nordlige Tyskland, beliggende i Amt Burg-Sankt Michaelisdonn under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen ligger lidt vest for Nord-Ostsee-Kanal, og nås fra afkørsel Schafstedt på Bundesautobahn 23.
Eggstedt Kommune består ud over selve Eggstedt, af bebyggelserne Eggstedter Holz, Eggstedterdamm, Eggstedter Moor og Eggstedter Feld.

Nabokommuner 
Nabokommuner er (med uret fra nord) kommunerne Schafstedt (i Kreis Dithmarschen), Holstenniendorf (i Kreis Steinburg) samt Hochdonn, Großenrade, Süderhastedt og Krumstedt (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Carlo Hornung-Jensen

Carlo Christoffer Hornung- Jensen (født 23. maj 1882 i København, død 17. januar 1960 på Fredriksberg) var en dansk kunstmaler.
Han var i malerlære fra 1896 til 1901 og var fra 1904 til 1906 elev på Det Kongelige Danske Kunstakademi. 

Forældrene var handelskommis, senere klaverstemmer Lauritz Jensen og Constantia Hornung. Den 24.12.1918 blev han gift med Ellen Hermansen, (1889-1975). Sammen har de sønnen kunstmaleren Preben Hornung. 

C. Hornung-Jensen blev fortrolig med friluftsstudiet og det naturalistiske maleris håndværk, og hans alsidige tekniske skoling blev ham til nytte over en bred vifte af motiver. som portrætter, genremotiver og landskaber. Blandt andet kan fremhæves malerierne fra Dyrehaven.

Eksterne henvisninger og kilder 
 
 

Personer fra København
Malere fra Danmark
Danskere i 1800-tallet